ग्रहयोगों के चलते यह महालक्ष्मी वर्ष तुला राशि वालों को बहुत ही सुगम तरीके से धन कमाने के अवसर प्रदान करेगा। जो महानुभाव व्यापार में असफल होकर नौकरी करना चाहते हैं, उन्हें मन पसंद आजीविका मिल जाएगी। जो व्यापारी पिछले काफी अरसे से अपने खानदानी और पारंपरिक व्यवसाय में घाटा उठा रहें है, उनको भी धनलक्ष्मी वर्ष (04 नवम्बर 2021) आरंभ से ही राहत मिलने लगेगी। दिसम्बर 2021 के अन्त तक मंगल अपनी स्व राशि वृश्चिक धनु में संचार करेगा जो राजनीतिक, सरकारी सेवा और प्राइवेट सेक्टर में काम करने वालों को अच्छी आमदनी का भरोसा देगा। जनवरी 2022 के आरंभ से फरवरी अंत तक कुछ निरमूल विवाद और अकारण शत्रु भी इस साल उठ खड़े होंगे, परन्तु मार्च से लेकर अप्रैल तक किसी भी तरह उन सबका निपटारा हो जाएगा। मई, जून में देश विदेश की यात्रा के अवसर भी साल के मध्य में आएंगे। कुल मिलाकर यह साल सभी आयु वर्ग के तुला जातकों को समृद्धि और सम्मान देने वाला होगा। तुला मूलतः राजस राशि है। अतः धन सम्पत्ति और अच्छी आर्थिक स्थिति का वरदान इसे जन्मजात मिलता है।
महिलाओं के लिए- क्योंकि तुला राशि का स्वामी शुक्र प्रथम राज्य भाव में चल रहा है। इसलिए इस राशि वाली महिलाओं को शिक्षा राजनीतिक, समाज सेवा में विशेष सफलता मिलेगी।
दाम्पत्य जीवन - क्योंकि आप अपने बुद्धि बल से और येन केन प्रकारेण, धन लक्ष्मी वर्ष 2021-22 में प्रायः परिवार के निकट बने रहेंगे। अतः दाम्पत्य जीवन सरस बना रहेगा।
विद्यार्थी - विद्यार्थियों के लिए यह वर्ष उत्तम फलकारक है। यदि मन लगाकर पढ़ें तो गत वर्ष की असफलता, सफलता में बदल जायेगी।
वाहन संपत्ति - राशि से चतुर्थ भाव में मकर राशि का बृहस्पति मनमर्जी के मुताबिक शुभ फल देगा। कृषक वर्ग अपनी सफलता से उत्साहित रहेंगे। वाहन की अदला बदली से लाभ होगा।
उपाय और उपासना - सोमवार को व्रत रखकर शिवपूजन करें और ऊँ द्रों द्रीं द्रौं सः शुक्राय नमः मंत्र का जाप करें।
भाग्यशाली रंग - सफेद, लाल और पीतम्बरी
भाग्यशाली धातु - सोना, चांदी, स्टील, हीरा
वास्तु - विपरीत ऊर्जा को बाहर निकालने के लिए घर में रोज शंख ध्वनि करें।
आवाज़ : अखिलेश प्रताप सिंह